กฎกระทรวง(พ.ศ. ๒๕๐๐)ออกตามความในพระราชบัญญัติการท่าเรือแห่งประเทศไทยพ.ศ. ๒๔๙๔[๑] อาศัยอำนาจตามความในมาตรา ๕แห่งพระราชบัญญัติการท่าเรือแห่งประเทศไทยพ.ศ. ๒๔๙๔ซึ่งได้แก้ไขเพิ่มเติมโดยพระราชบัญญัติการท่าเรือแห่งประเทศไทย (ฉบับที่ ๒) พ.ศ. ๒๔๙๙รัฐมนตรีว่าการกระทรวงคมนาคม และรัฐมนตรีว่าการกระทรวงการคลังออกกฎกระทรวงไว้ดังต่อไปนี้ข้อ ๑เมื่อพ้นกำหนดหกสิบวันนับแต่วันที่กฎกระทรวงนี้ใช้บังคับ บุคคลใดประสงค์จะประกอบกิจการบรรทุกหรือขนถ่ายสินค้าเรือเดินทะเลต่างประเทศหรือบุคคลใดประสงค์จะทำหน้าที่บรรทุกหรือขนถ่ายสินค้าเรือเดินทะเลต่างประเทศภายในอาณาบริเวณตามพระราชกฤษฎีกากำหนดอาณาบริเวณของการท่าเรือแห่งประเทศไทยณ ท่าเรือกรุงเทพฯ พ.ศ. ๒๔๙๙ เฉพาะด้านเหนือตั้งแต่ปากคลองเตยเป็นเส้นตรงตั้งฉากไปจดฝั่งตรงข้ามของแม่น้ำเจ้าพระยาด้านใต้ตั้งแต่เสาหินที่สร้างไว้เหนือปากคลองบางจากเป็นเส้นตรงตั้งฉากไปจดฝั่งตรงข้ามของแม่น้ำเจ้าพระยาจะต้องจดทะเบียนไว้ ณ สำนักงานของการท่าเรือแห่งประเทศไทยข้อ ๒บุคคลใดประสงค์จะประกอบกิจการบรรทุกหรือขนถ่ายสินค้าเรือเดินทะเลต่างประเทศดังกล่าวในข้อ๑ ให้ยื่นคำขอจดทะเบียนตามแบบท้ายกฎกระทรวงนี้ ต่อผู้อำนวยการของการท่าเรือแห่งประเทศไทยพร้อมด้วยเอกสารหลักฐานดังต่อไปนี้(๑) สำหรับบุคคลธรรมดา ให้ยื่นบัตรประจำตัวประชาชนหรือหนังสือสำคัญประจำตัวที่ทางราชการออกให้หรือสำเนาทะเบียนสำมะโนครัว(๒) สำหรับห้างหุ้นส่วนสามัญนิติบุคคลหรือห้างหุ้นส่วนจำกัด ให้ยื่นหนังสือรับรองของนายทะเบียนแสดงการจดทะเบียนเป็นนิติบุคคล(๓) สำหรับบริษัทจำกัด ให้ยื่นก.หนังสือรับรองของนายทะเบียนแสดงการจดทะเบียนเป็นนิติบุคคลและข. หนังสือบริคณห์สนธิและข้อบังคับของบริษัทข้อ ๓บุคคลซึ่งขอจดทะเบียนเพื่อประกอบกิจการบรรทุกหรือขนถ่ายสินค้าเรือเดินทะเลต่างประเทศดังกล่าวในข้อ๒ ต้องไม่เป็นผู้มีชื่อเสียงในทางทุจริตหรือเสื่อมเสียในทางศีลธรรมข้อ ๔บุคคลใดประสงค์จะทำหน้าที่บรรทุกหรือขนถ่ายสินค้าเรือเดินทะเลต่างประเทศดังกล่าวในข้อ๑ ให้ยื่นคำขอจดทะเบียนตามแบบท้ายกฎกระทรวงนี้ต่อผู้อำนวยการของการท่าเรือแห่งประเทศไทยและต้องมีคุณสมบัติดังต่อไปนี้(๑) มีความประพฤติเรียบร้อย(๒) ไม่เป็นผู้วิกลจริตหรือจิตฟั่นเฟือนไม่สมประกอบ(๓)ไม่เป็นผู้มีร่างกายพิการไม่สามารถปฏิบัติหน้าที่ได้ตามความเหมาะสม(๔) ไม่เป็นโรคเรื้อน วัณโรคในระยะอันตราย โรคยาเสพย์ติดให้โทษอย่างร้ายแรงหรือโรคพิษสุราเรื้อรังข้อ ๕เมื่อผู้อำนวยการของการท่าเรือแห่งประเทศไทยได้รับคำขอจดทะเบียนตามข้อ ๒หรือข้อ ๔ แล้ว และเห็นว่าคำขอนั้นถูกต้องตามกฎกระทรวง ก็ให้รับจดทะเบียนและออกใบสำคัญการจดทะเบียนตามแบบท้ายกฎกระทรวงนี้ให้แก่ผู้ยื่นคำขอภายในสิบห้าวันนับแต่วันรับคำขอในกรณีที่ไม่รับจดทะเบียนให้ผู้อำนวยการของการท่าเรือแห่งประเทศไทยแจ้งเป็นหนังสือไปยังผู้ยื่นคำขอภายในสิบห้าวันนับแต่วันรับคำขอพร้อมทั้งเหตุผลที่ไม่รับจดทะเบียนให้ผู้ยื่นคำขอทราบผู้ยื่นคำขอมีสิทธิยื่นอุทธรณ์เป็นหนังสือต่อคณะกรรมการของการท่าเรือแห่งประเทศไทยภายในสิบห้าวันนับแต่วันรับคำแจ้งให้คณะกรรมการของการท่าเรือแห่งประเทศไทยวินิจฉัยอุทธรณ์ภายในสามสิบวันนับแต่วันรับอุทธรณ์ในกรณีที่คณะกรรมการของการท่าเรือแห่งประเทศไทยวินิจฉัยให้รับจดทะเบียนให้ผู้อำนวยการของการท่าเรือแห่งประเทศไทยรับจดทะเบียนและออกใบสำคัญการจดทะเบียนให้ภายในสิบห้าวันนับแต่วันวินิจฉัยอุทธรณ์ถ้าไม่รับจดทะเบียน ให้แจ้งเป็นหนังสือให้ผู้ยื่นอุทธรณ์ทราบภายในสิบห้าวันนับแต่วันวินิจฉัยอุทธรณ์คำวินิจฉัยของคณะกรรมการของการท่าเรือแห่งประเทศไทยให้เป็นที่สุดข้อ ๖เมื่อข้อความในคำขอจดทะเบียนนอกจากที่เกี่ยวกับคุณสมบัติได้เปลี่ยนแปลงไปหรือใบสำคัญการจดทะเบียนได้สูญหายให้ผู้ซึ่งได้รับจดทะเบียนแจ้งต่อผู้อำนวยการของการท่าเรือแห่งประเทศไทยเพื่อให้แก้ไขเปลี่ยนแปลงหรือออกใบแทนใบสำคัญการจดทะเบียนภายในสิบห้าวันนับแต่วันที่ได้มีการเปลี่ยนแปลงหรือทราบว่าใบสำคัญการจดทะเบียนสูญหายและให้นำความในข้อ ๕ มาใช้บังคับโดยอนุโลมข้อ ๗ผู้ประกอบกิจการบรรทุกหรือขนถ่ายสินค้าเรือเดินทะเลต่างประเทศ ต้องมีหัวหน้าซึ่งชำนาญงานอยู่ควบคุมปฏิบัติงานตลอดเวลาที่ทำการบรรทุกหรือขนถ่ายสินค้าข้อ ๘ถ้าปรากฏว่าวิธีดำเนินการหรือเครื่องอุปกรณ์ของผู้ประกอบกิจการบรรทุกหรือขนถ่ายสินค้าเรือเดินทะเลต่างประเทศมีประสิทธิภาพไม่เหมาะสมหรือไม่ปลอดภัยผู้อำนวยการของการท่าเรือแห่งประเทศไทยหรือผู้ได้รับมอบหมายจากผู้อำนวยการของการท่าเรือแห่งประเทศไทยมีอำนาจสั่งให้เปลี่ยนแปลงวิธีการดำเนินการหรือสั่งระงับใช้เครื่องอุปกรณ์นั้นไว้ชั่วคราวได้จนกว่าจะได้มีการแก้ไขเปลี่ยนแปลงสิ่งบกพร่องให้เรียบร้อยข้อ ๙ผู้ประกอบกิจการบรรทุกหรือขนถ่ายสินค้าเรือเดินทะเลต่างประเทศต้องส่งรายงานการบรรทุกหรือการขนถ่ายสินค้าประจำวันให้การท่าเรือแห่งประเทศไทยเมื่อสิ้นระยะการบรรทุกหรือขนถ่ายสินค้าในวันหนึ่งๆข้อ ๑๐ถ้าปรากฏว่าผู้ซึ่งได้รับจดทะเบียนเป็นผู้ประกอบกิจการบรรทุกหรือขนถ่ายสินค้าเรือเดินทะเลต่างประเทศหรือเป็นผู้ทำหน้าที่บรรทุกหรือขนถ่ายสินค้าเรือเดินทะเลต่างประเทศขาดคุณสมบัติดังกล่าวในข้อ๓ หรือ ข้อ ๔ หรือไม่ปฏิบัติตามคำสั่งดังกล่าวในข้อ ๘ ผู้อำนวยการของการท่าเรือแห่งประเทศไทยอาจเพิกถอนใบสำคัญการจดทะเบียนเสียได้ข้อ ๑๑ถ้าปรากฏว่าผู้ซึ่งได้รับจดทะเบียนเป็นผู้ประกอบกิจการบรรทุกหรือขนถ่ายสินค้าเรือเดินทะเลต่างประเทศหรือเป็นผู้ทำหน้าที่บรรทุกหรือขนถ่ายสินค้าเรือเดินทะเลต่างประเทศไม่ปฏิบัติหน้าที่หรือปฏิบัติหน้าที่ด้วยความล่าช้าอันอาจเป็นเหตุให้เกิดเสียหายขึ้นได้ การท่าเรือแห่งประเทศไทยมีอำนาจที่จะจัดหาผู้อื่นให้เข้าดำเนินงานแทนหรือจะเข้าดำเนินงานเสียเองก็ได้ข้อ ๑๒ถ้าปรากฏว่าการท่าเรือแห่งประเทศไทยได้เข้าดำเนินงานแทนหรือจัดหาผู้อื่นดำเนินงานแทนตามข้อ๑๑ การท่าเรือแห่งประเทศไทยมีสิทธิเรียกร้องค่าใช้จ่ายในการดำเนินงานแทนหรือจัดให้ผู้อื่นดำเนินงานแทนจากผู้ประกอบกิจการบรรทุกหรือขนถ่ายสินค้าเรือเดินทะเลต่างประเทศได้ให้ไว้ ณ วันที่ ๒๔ กรกฎาคม พ.ศ. ๒๕๐๐พลโท บ. เทพหัสดินรัฐมนตรีว่าการกระทรวงคมนาคมพันเอก นายวรการบัญชารัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากการบรรทุกและขนถ่ายสินค้า (Stevedore) เรือเดินทะเลต่างประเทศขณะนี้ยังไม่เป็นการสะดวกและปลอดภัยแก่การท่าเรือแห่งประเทศไทยจึงสมควรออกกฎกระทรวง พ.ศ. ๒๕๐๐ ออกตามความในพระราชบัญญัติการท่าเรือแห่งประเทศไทยพ.ศ. ๒๔๙๔ เพื่อควบคุมปรับปรุงให้การบรรทุกและขนถ่ายสินค้า (Stevedore) เรือเดินทะเลต่างประเทศเป็นไปโดยสะดวกและปลอดภัย[เอกสารแนบท้าย]๑.แบบคำขอจดทะเบียนสำหรับผู้ประกอบกิจการบรรทุกหรือขนถ่ายสินค้าเรือเดินทะเลต่างประเทศ๒.แบบคำขอจดทะเบียนสำหรับผู้ทำหน้าที่บรรทุกหรือขนถ่ายสินค้าเรือเดินทะเลต่างประเทศ๓.แบบใบสำคัญการจดทะเบียนผู้ประกอบกิจการบรรทุกหรือขนถ่ายสินค้าเรือเดินทะเลต่างประเทศตามกฎกระทรวงพ.ศ. ๒๕๐๐ ออกตามความในพระราชบัญญัติการท่าเรือแห่งประเทศไทย พ.ศ. ๒๔๙๔๔.แบบใบสำคัญการจดทะเบียนผู้ทำหน้าที่บรรทุกหรือขนถ่ายสินค้าเรือเดินทะเลต่างประเทศตามกฎกระทรวงพ.ศ. ๒๕๐๐ ออกตามความในพระราชบัญญัติการท่าเรือแห่งประเทศไทย พ.ศ. ๒๔๙๔(ดูข้อมูลจากภาพกฎหมาย)ปิยะธิดา/ปรับปรุง๑๑ ตุลาคม ๒๕๖๐[๑] ราชกิจจานุเบกษาเล่ม ๗๔/ตอนที่ ๖๖/หน้า ๑๒๒๑/๖ สิงหาคม ๒๕๐๐